open-index/open-wikipedia-markdown huggingface dataset:
Ջեք ՄաքԳի

**Ջեք ՄաքԳի** (, ) ,  ամերիկացի դերասան, որը նկարահանվել է ավելի քան  100 կինոֆիլմերում և հեռուստասերիալներում։

## Կյանքը և կարիերա
ՄաքԳին ծնվել է   Նյու Յորքի Հարավային Բրոնքս թաղամասում և եղել է ընտանիքի 8 երեխաներից ամենափոքրը։ Նա հաճախել է Բրոնքսի կարդինալ Հեյսի անվան միջնակարգ դպրոցը,  որտեղ եղել է դասարանի ավագը, նաև խաղացել է ֆուտբոլային թիմում և միաժամանակ եղել The Young Rascals խմբի անդամների ոչ հիմնական կազմում։

1977 թվականին Նյու Յորքում հրշեջ է դարձել։ Իր առաջին դերը կինոյում խաղացել է 1985 թվականին «Թուրք 182» ֆիլմում, իսկ 1991 թվականին նկարահանվել է «Հակառակ քարշ» ֆիլմում վարորդի և ինժեների դերում։

2006 թվականին *Reservoir Dogs*  վիդեո խաղում ՄաքԳին հնչյունավորել է պարոն Ուայթին։ Հեռուստատեսության ամենանշանակալից դերերից մեկը հրշեջ խոհարար Ջերրի Ռայլլին է՝ «Փրկիր Ինձ» հեռուստասերիալում, որը նա խաղացել է երեք սեզոնի ընթացքում։ Նաև նկարահանվել է այնպիսի շոուներում, ինչպիսիք են «Ընդհանուր գործը» (կապիտան Մայք Սատտոն) և «Անհաջողակը» (Բերթ)։

## Անձնական կյանք
ՄաքԳիի առաջին կնոջ անունը Էյլի է եղել, իսկ երկրորդ կինը Ստեֆանի ՄաքԳին էր։

ՄաքԳին տարել է հաստ աղու քաղցկեղ.

## Ծանոթագրություններ

## Արտաքին հղումներ
* 

Կատեգորիա:1949 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Փետրվարի 2 ծնունդներ
Տաբու (ֆիլմ, 1931)

**«Տաբու»** ()՝ Ֆրիդրիխ Վիլհելմ Մուրնայի վերջին ֆիլմը։

## Սյուժե
Ծերացած դեսպան Հիթուն կարևոր հանձնարարությամբ գալիս է Խաղաղ օվկիանոսի հարավային մասում գտնվող Բորա-Բորա կղզի։ Նա Բորա-Բորայի առաջնորդին է փոխանցում Ֆանումա կղզու առաջնորդի ուղերձը. մահացել է նրա ցեղի սուրբ կույսը, և Բորա-Բորա կղզուց մի աղջկա՝ Ռերի անունով, տրված է նրա տեղը զբաղեցնելու մեծ պատիվը։ Այս րոպեից  ոչ մի տղամարդ իրավունք չունի կպչել նրան կամ նրա վրա ուղղել տենչական հայացք, այսինքն նրա վրա տաբու է դրվում։ Մատախին` Ռերիի սիրեցյալը, ի վիճակի չէ տանել դա։ Հենց այդ գիշեր նա դեսպանի նավից առևանգում է Ռերիին, և նրանք կանոեով փախչում են կղզուց։

Կիսամեռ վիճակում նրանք հասնում են ֆրանսիական գաղութին։ Երկուսն էլ առողջանում են, և Մետախին դառնում է շրջանի լավագույն մարգարիտ որսացողը։ Նրանք ուրախ են, սակայն Մետախին չգիտի գումարի մասին և չի հասկանում, որ բոլորին խմիչք հյուրասիրելով ստորագրում է հաշվի տակ։

Տեղական ոստիկանությունը՝ զույգի համար գումար խոստացած ֆրանսիական կառավարությունից ծանուցում է ստանում, սակայն Մետախին նրանց որպես կաշառք տալիս է իր վերջին մարգարիտը։ Կղզի է գալիս Հիթուն։ Նա հանդիպում է Ռերիին և հայտնում, որ եթե երեք օրից նա չհանձնվի, Մատախին կմեռնի։ Ռերին` առանց Հիթուի հետ հանդիպման մասին հայտնելու Մատախիին համոզում է փախչել։ Սակայն երբ Մատախին երկկայմմ առագաստանավի տոմսեր է գնում, առևտրականները նրանից գումար են վերցնում` պարտքերը վճարելու։

Գիշերը Հիթուն վերադառնում է ոստիկանական տեսուչի հետ։ Ռերին իր մարմնով ծածկում է քնած Մատախիին, այնուհետև համաձայնում է վերադառնալ Բորա-Բորա, որ փրկի նրա կյանքը։ Երբ Մատախին արթնանում է, Ռերին քնած է ձևանում։ Մատախին որոշում է գումար հավաքել լագունայի՝ շնաձկան պաշտպանության տակ գտնվող գաղտնի հատվածում, որտեղ արդեն մեկ որսորդ զոհվել էր։ Նրա գնալուց հետո Ռերին գրում է հրաժեշտի երկտող և գնում է Հիթուի մոտ։ Մատախին փորձում է հեռանալ շնաձկից և մարգարիտ որսալ, սակայն տուն հասնելով գտնում է երկտողը։ Նա լողալով անցնում է Հիթուի նավի տակ և բռնվում է նրա տակ կախված պարանից, բայց Հիթուն կտրում է այն։ Շարունակելով լողալ նավի հետևից, Մատախին հյուծվում է և խեղդվում։

## Ճանաչում
* Ֆլոյդ Քրոսբին ֆիլմի համար ստացել է «Օսկար» մրցանակ «Լավագույն օպերատորական աշխատանք» անվանակարգում
* 1994 թվականին կինոնկարը մտել է Ֆիլմերի միջազգային ռեգիստրի կազմի մեջ

## Ծանոթագրություններ

## Արտաքին հղումներ

Կատեգորիա:1931 ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Կատեգորիա:Ամերիկյան մելոդրամա ֆիլմեր
Ջերալդ Ռոբերտ Մոլեն

**Ջերալդ Ռոբերտ Մոլեն** (, ), ամերիկացի պրոդյուսեր և էպիզոդիկ դերերի դերասան։

## Կենսագրություն
Ջերալդ Մոլենը ծնվել է 1935 թվականի հունվարի 6-ին (ըստ ուրիշ աղբյուրների՝ սեպտեմբերի 20) Գրեյթ-Ֆոլս քաղաքում, Մոնտանա նահանգում (ըստ ուրիշ աղբյուրների՝ քաղաք Դեյթոն, Օհայո նահանգ): Հայրը Ջերալդ Ռիչարդ Մոլենն է, մայրը Էդիթ Լորյն (Մեյեր) Բարիսն է, ունի քույրեր և եղբայրներ։ Շուտով ընտանիքը տեղափոխվեց Հյուսիսային Հոլիվուդ, որտեղ մայրը բացեց «Կապույտ սոխուկ» սրճարանը։ Ինքը՝ Ջերալդը բազմաթիվ կինոստուդիաներում՝ տեղակայված իրենց շրջանում, աշխատել է ավտոմեխանիկ։

Երեք տարի ծառայել է ծովային հետևակի կորպուսում։

1954 թվականի հուլիսի 29-ին ամուսնացել է Պատրիցիա Ջեյն Լինդկայի հետ։ Ունեցել է երկու երեխա՝ Լորիոն Մարի և Սթիվեն Ռոբերտ։

1975-1981 թվականներին աշխատել է կինոստուդիայի տրանսպորտի բաժնում, 1981-1991 թվականներին՝ արտադրանքի կառավարման բաժնում։ Առաջին անգամ պրոդյուսերի դերում իրեն փորձել է 50 տարեկանում։ Այդ ժամանակ է, որ սկսեց հայտնվել էպիզոդիկ դերերում։

Ջերալդ Մոլենը համարվում է Հիսուս Քրիստոսի վերջին սուրբ օրեր եկեղեցու ակտիվ անդամ և Բարաք Օբամայի ռեժիմի հակառակորդ։

## Պարգևներ և անվանակարգեր
* 1994 — «Օսկար», «Լավագույն ֆիլմ» անվանակարգում «Շիդլերի ցուցակը» ֆիլմի համար։
* 1994 — «BAFTA»,«Լավագույն ֆիլմ» անվանակարգում «Շիդլերի ցուցակը» ֆիլմի համար։
* Եվս չորս ուրիշ կինո-պարգև և երկու անվանակարգ։

## Ֆիլմոգրաֆիայի ընտրանի
### Պրոդյուսեր
* 1987 — Մարտկոցը ներառված չէ / *Batteries Not Included*
* 1988 — Պայծառ կրակներ, մեծ քաղաք/ *Bright Lights, Big City*
* 1988 — Անձրևի մարդը / *Rain Man*
* 1990 — Ամպրոպի օրեր / *Days of Thunder*
* 1991 — Կապիտան Կրյուկ / *Hook*
* 1993 — Ավազի գերին / A Far Off Place
* 1993 — Յուրայի շրջանի պարկ / *Jurassic Park*
* 1993 — Շինդլերի ցուցակը
* 1994 — Ֆլիստոունները / *The Flintstones*
* 1994 —Անպիտաններ / *The Little Rascals*
* 1994 — Փոքր հսկաներ/ *Little Giants*
* 1995 —Կասպեր /*Casper*
* 1996 — Պտտահողմ / *Twister*
* 1996 — Ձգանի էֆեկտ / *The Trigger Effect*
* 1997 — Յուրայի շրջանի պարկ.Կորուսյան աշխարհ / *The Lost World: Jurassic Park*
* 2001 — Փոթորկի աչք / The Other Side of Heaven
* 2001— Հատուկ կարծիք / *Minority Report*
* 2012—2016. Օբամայի Ամերիկա / 2016: Obama's America

### Դերասան
* 1988— Անձրևի մարդը  / *Rain Man* 
* 1990— Ամպրոպի օրեր  / *Days of Thunder*
* 1993 — Յուրայի շրջանի պարկ/ *Jurassic Park*
* 1997 — Ամիստադ  / *Amistad* 
* 2001—  Փոթորկի աչք / The Other Side of Heaven
* 2002— Բռնիր ինձ, եթե կարող ես  / *Catch Me If You Can*

## Ծանոթագրություն

## Արտաքին հղումներ
* Интервью с Джеральдом Моленом на сайте *huffingtonpost.com*, 6 июня 2010 (аудио)
* Джеральд Молен на сайте *daviszone.com*
* Джеральд Молен на сайте *metacritic.com*

Կատեգորիա:Ամերիկացի պրոդյուսերներ
Կատեգորիա:Օսկարակիրներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի կինոպրոդյուսերներ
Յան Բրաուն

**Յան Բրաուն** (, ), լեհ մանկավարժ, կովկասագետ, շումերագետ։ Երկար տարիներ աշխատել է Վարշավայի համալսարանի Արևելագիտության ֆակուլտետի Հին արևելքի ամբիոնում։

1991 թվականին ստացել է դոկտորական աստիճան, սիկ 1995 թվականին՝ համալսարանի պրոֆեսոր։ Այդ շրջանում եղել է էմերիտուս։

Բացի դրանից Յան Բրաունը երկար տարի հայտնի է եղել իր շումերական լեզվի ուսումնասիրությամբ։ Համաձայն դրա`այդ լեզուն պատկանում է սինո-տիբեթական լեզվախմբին։ Նա իր հետևություններն է արել շումերական և Հին տիբեթերեն լեզուներում։

Նրա հետազոտությունները համակցված են Sumerian and Tibeto-Burman և Sumerian and Tibeto-Burman-ի հիմնական գրվածքների մեջ (Վարշավա, 2001 թվական)։ Իր առաջին գրքերում Յան Բրաունը գրել է հիմանկաում մորֆոլոգիական, բառակազմական թեմաներով։ 2004 թվականին այն ընդլայնում է բառային համապատասխանությունների ցանկը հասցնելով այն  341-ի, ներկայացնում է շումերական և Սինո-տիբեթյան լեզուների միջև հիմնական հոմանիշների և հոմանիշների ցանկը, ինչպես նաև տվյալ լեզուներով համընկնող անվանական նախածանցների ցանկը։

Նա նաև շումերական հոդվածների մեծամասնության հեղինակ է, որոնք գրվել են 1962-1970 թվականներին։

## Ծանոթագրություններ

## Գրականություն
* Ryszard Kulesza, Marek Stępień (red.), ''Historia Starożytna w Polsce'' (Akme.Studia historica 5), Warszawa 2009. — информатор
* Euscaro-caucasica : historical and comparative studies on Kartvelian and Basque. Warszawa, «Dialog», 1998.
* Kassite and Dravidian. Warszawa, Wydawnictwo Agade, cop. 2009.
* Luvian and Tyrsenian. Warszawa, Wydawnictwo Agade, 2007.
* Протокартвельский язык / Protokartvelian. Warszawa, Wydawnictwo Agade, cop. 2008.

## Արտաքին հղումներ
* Браун в польской национальной базе Люди науки

Կատեգորիա:Լեհ լեզվաբաններ
Կատեգորիա:Լեհ թարգմանիչներ
Կատեգորիա:Լեհ արևելագետներ
Կատեգորիա:Շումերագետներ
Կատեգորիա:Գիտնականներ այբբենական կարգով
Կատեգորիա:Լեհ մանկավարժներ
Կատեգորիա:Լեհ դաշնակահարներ
Մարիանա Ավիլա

**Մարիանա Ավիլա** () (), մեքսիկացի դերասանուհի։ Հասակը 159 սանտիմետր է։

## Կենսագրություն
Ծնվել է 1979 թվականի ապրիլի 19-ին Մեխիկոյում։ Վաղ մանկուց նա ընկղմված է եղել ներկայացումների աշխարհում։ 6 տարեկանում նա միացել է «Կապույտ Պահարա» բեմադրության դերասանական կազմին։ Նա իր նորամուտը մեքսիկական կինեմատոդրաֆիայում կատարել է 1995 թվականին և դրանից հետո նկարահանվել է 24 կինոներում և հեռուստասերիալներում։ 2009 թվականին նա մասնակցել է «H ծայրահեղ» ամսագրի բաց ֆոտոշարքին։

## Ֆիլմագրություն

## Ծանոթագրություններ

## Արտաքին հղումներ
* Մանրամասն կեսագրական տվյալներ
* [Պատկեր ՝ կայքում տեղադրված կինոգրաֆիայի հետ միասին [ԿինոՊոիսկ]]

Կատեգորիա:21-րդ դարի երգչուհիներ
Կատեգորիա:Դերասանուհիներ այբբենական կարգով
Կատեգորիա:Մեքսիկացի դերասանուհիներ
Կատեգորիա:Մեքսիկացի կինոդերասաններ
Պյո Ե Ջին

**Պյո Ե Ջին** (, ), հարավկորեացի դերասանուհի։

## Անձնական կյանք
Պյոն երկու տարի աշխատել է որպես բորտուղեկցորդուհի Korean Air-ում։

2018 թվականի սեպտեմբերին նա հայտարարեց, որ հանդիպում է Հյուն Վու դերասանի հետ, որը նրա նախկին գործընկերն էր։

## Ֆիլմագրություն
### Հեռուստասերիալներ

### Ֆիլմ

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հեռուստատեսային դերասանուհիներ
Լոբով աղցան

**Լոբով աղցան,** սովորական սառը աղցան։ Բաղկացած է  մի քանի տեսակ խաշած լոբուց՝ դեղին, կանաչ, գարբանզո։ Որպես կանոն ավելացվում է նաև թարմ սոխ, պղպեղ, բանջարեղեն, քացախ, ցանկության դեպքում նաև շաքարավազ։ Այն կարելի է նաև թթվաշ բաղադրիչով պատրաստել։ Այս աղցանը տանը հաճախ պատրաստվող աղցաններից է։ Այս բաղադրիչներով պատրաստված աղցանները շատ օգտակար են։     
alt=Balela, a Mediterranean bean salad|thumb|Բալելան Միջերկրածովյան ուտեստ է
Տարբեր մշակույթներում այս աղցանը պատրաստվում է տարբեր կերպ։ Բալելան մերձավորարևելայն աղցան է, որտեղ սովորաբար օգտագործվում է սիսեռ և սև լոբի, լոլիկ, տարբեր կանաչիներ և կիտրոնի հյութ։ Հարավամերիկյան աղցանը բաղկացած է կարտոֆիլից, լոբուց, լոլիկից, մաղադանոսից, ձիթայուղից և քացախից։ Ավելացվում է նաև տապակած միս։

Միացյալ Նահանգների որոշ մասերում ընդունված է անվանել այս աղցանի բազմազանությունը տարբեր լոբի քանակով, որը պարունակում է, օրինակ, "երեք լոբի աղցան" կամ "չորս լոբի աղցան": Աղցանում կարելի է օգտագործել նաև գարի, պաստա կամ բրինձ։

## Պատմությունը
Դեռևս 19-րդ դարում լոբով աղցանը պատրաստվել է պիկնիկների և զբոսանքների համար։

## Պատրաստում և պահպանում
Հիմնական բաղադրիչը լոբին է, որը պետք է նախապես եփել այն։ Սառնարանում լոբով աղցանը կարող է պահվել երեքից հինգ օր։ Այն պետք է դեն նետվի, եթե այն չի օգտագործվում ավելի քան երկու ժամ։ Մսի բացակայությունը հնարավորություն է տալիս աղցանը ավելի երկար պահել և պահպանել իր առողջարար հատկությունները։

## Ծանոթագրություններ


Կատեգորիա:Աղցաններ
Մուրսկա Սոբոտա

**Մուրսկա Սոբոտա** (, , , պրեկմուրյան խոսվածքով՝ *Mürska Sobouta*), քաղաք Սլովենիայի հյուսիս-արևմուտքում՝ Պրեկմուրիայի տարածաշրջանում։ Նույնանուն համայնքի վարչական կենտրոնն է։ 2006 թվականից՝ Մուրսկա Սոբոտայի նորակազմ թեմի եպիսկոպոսական նստավայրը։ Գտնվում է Մուրա գետի ափին, Ավստրիայի և Հունգարիայի հետ պետական սահմանից մոտավորապես 15 կիլոմետր հեռավորության վրա։ Սլովենիայի 11 քաղաքային համայնքներից մեկն է։ Սլովենական մոտակա խոշոր քաղաքը Մարիբորն է (հեռավորությունը՝ շուրջ 40 կիլոմետր)։ Ունի ծովամերձ բնակավայրերին բնորոշ կլիմա։ Տարեկան միջին ջերմաստիճանը՝  +9,9&nbsp;°C, տեղումների տարեկան միջին քանակը՝ 843 մմ։ Քաղաքի բնակչության թվաքանակը 2002 թվականի մարդահամարի տվյալներով եղել է 12 393, ամբողջ համայնքինը՝ 20 080:

## Պատմություն
Երկրորդ համաշխարհային պատերազմի տարիներին քաղաքին տիրած հունգարացիները, որ դաշնակցում էին գերմանացի ֆաշիստների հետ, կազմակերպել են ավստրոհունգարական տիրապետության ժամանակաշրջանում Հունգարիայից այս քաղաքը տեղափոխված 3 հազար հրեաների տեղահանությունն ու ոչնչացումը Աուշվիցի (Օսվենցիմի) համակենտրոնացման ճամբարում։ Բնակավայրն ազատագրվել է 1945 թվականի ապրիլի 3-ին,  կարմիրբանակայինների և տեղացի պարտիզանների ուժերով։ 1991 թվականին Մուրսկա Սոբոտան ենթարկվել է Հարավսլավիայի դաշնային զորքերի ավիառմբակոծությանը, որը, բարեբախտաբար, լուրջ ավերածություններ ու զոհեր չի պատճառել։

Պատմական փաստաթղթերում քաղաքն առաջին անգամ հիշատակվել է 1366 թվականին։ Միջին դարերում զարգացել ու ծաղկում է ապրել Գերմանիան Հունգարիային կապող առևտրական բանուկ ճանապարհի վրա գտնվելու շնորհիվ։ Ներկայումս նույնպես առևտուրը կարևոր դեր է խաղում քաղաքի տնտեսության մեջ։ Զգալի է նաև զբոսաշրջության և թերմալ առողջարանների ու SPA-ների չափաբաժինը։ Ծանր արդյունաբերության մի քանի ձեռնարկություննրը ևս որոշակի ներդրում ունեն քաղաքի տնտեսության մեջ և բյուջեի ձևավորման գործում։

## Գործընկեր քաղաքներ
* &nbsp;— Ինգոլշտադ, Գերմանիա
* &nbsp;— Բեթլեհեմ, ԱՄՆ
* &nbsp;— Պարաչին, Սերբիա
* &nbsp;— Կյորմենդ, Հունգարիա
* &nbsp;— Տուռնով, Չեխիա

## Պատկերասրահ

Murska Sobota.JPG|Սբ. Նիկողայոսի տաճարը
Murska Sobota Lutheran Church 02.jpg|Լյութերական եկեղեցին
Murska Sobota Castle, view from North, 2017-05-25.jpg|Դղյակը
Murska Sobota (32) (5354438111).jpg|Տեսարան քաղաքից


## Կլիմա
Մուրսկա Սոբոտտայում տեղումների քանակը ամենանվազն է Սլովենիայում, և այստեղ հաճախ է երաշտ լինում։

## Ծանոթագրություններ

## Արտաքին հղումներ
* Քաղաքի պաշտոնական կայքէջը
* Համայնքի կայքը
* Քաղաքային թանգարանի կայքը
* Pokrajinska in študijska knjižnica Murska Sobota
* Mladinski informativni in kulturni klub
* Sobotainfo.com, Sveže informacije dogajanj v mestu in okolici
* Pokopališče 
* Predstavitvena brošura
* Murska Sobota - 24cities.eu, Kompetenzzentrum Steirisches Thermenland-Oststeiermark

Կատեգորիա:Սլովենիայի աշխարհագրություն
Կատեգորիա:Սլովենիայի բնակավայրեր
Կատեգորիա:Սլովենիայի պատմություն
Կատեգորիա:Սլովենիայի քաղաքներ
Սոն Չեյոն

**Սոն Չե Յոն** (, , առավել հայտնի է որպես **Չեյոն**), հարավկորեացի երգչուհի և ռեփեր։ Համարվում է գլխավոր ռեփեր և բեք-վոկալիստ Twice խմբում։

## Կենսագրություն և կարիերա
### 1999-2014: Վաղ տարիներ և կրթություն
Սոն Չե Յոնը ծնվել է 1990 թվականի ապրիլի 23-ին  Հարավային Կորեայի Սեուլ քաղաքում։ Նա բացի ծնողներից ունի նաև կրտսեր եղբայր՝ Չոնհան։ Լինելով վեցերորդ դասարանցի՝ Չեյոնը ընդունվում է պարային ակադեմիա։ Նա այնտեղ պարապել է մեկ տարի՝ մինչև 2012 թվականի հունիսի 6-ը, հետո միանում է JYP Entertainment-ին։ Նախդեբյուտային ժամանակներում նկարահանվել է miss A-ի «Only You» և Got7-ի «Stop Stop It» երգերի տեսահոլովակներում։

2016 թվականի մարտին Քիմ Դահյոնի հետ ընդունվում է Հանլիմ արվեստների ավագ դպրոց։ 2019 թվականի փետրվարի 12-ին Չժոու Ցզըյուի հետ ավարտում է այն։

### 2015-ներկա։ «Sixteen», Twice-ի դեբյուտը և մենակատարության սկսելը

2015 թվականի ապիլին հայտնի է դառնում, որ JYP-ին Mnet-ի հետ միասին սկսել է «Տասնվեց» () ռեալիթի շոուի նկարահանումները, որտեղ տասնվեց աղջիկ պայքարելու են նոր կանանց խումբ Twice-ում դեբյուտելու համար, որի վերջնական արդյունքում խմբում դեբյուտելու են յոթ հոգի։ Չեյոնը նույնպես մասնակցում էր այդ ռեալիթի շոուո։ Բոլոր դրվագների ընթացքում Չեյոնը եղել է ամենահայտնի մասնակիցներից մեկը և վերջում հայտնվել է խմբում, բայց վերջին վայրկյանին Պակ Չին Յոնը փոխել է որոշումը, և Twice-ի կազմ մտել են 9 մարդ – ավելացվել են Մոմոն և Ցզըյուն։

Twice-ի դեբյուտը եղավ 2015 թվականի հոկտեմբերի 20-ին *[[The Story Begins]]* մինիալբոմով։ Նկատելի հայտնիության խումբը հասնում է 2016 թվականին «Cheer Up» սինգլով, որը Կորեայում հիթ է դառնում և խումբը Mnet Asian Music Awards-ի ժամանակ հաղթում է «Տարվա Երգ» անվանակարգում, որը դառնում է խմբի պատմության մեջ առաջին դեսանը։ 2016 թվականի դեկտեմբերի 5-ին դառնում է Twice-ի երկրորդ մասնակիցը, ով թողարկել է իր սեփական «Մեղեդու ծրագիրը» (), որտեղ «Alone» սինգլն է կատարում։

## Հեղինակությունը երգեր գրելուց

## Ծանոթագրություններ

Կատեգորիա:Հարավկորեացի երգչուհիներ
Կատեգորիա:Հարավկորեացի ռեփերներ
Կատեգորիա:Հարավկորեացի երաժիշտներ
Կատեգորիա:Հարավկորեացի պարուհիներ
Կատեգորիա:Հարավկորեացի մոդելներ
Սոլա (երգչուհի)

**Քիմ Յոն Սոն** (, , , առավել հայտնի է բեմական **Սոլա**  մականունով), հարավկորեացի երգչուհի։ Համարվում է հարավկորեական Mamamoo խմբի լիդերը, գլխավոր վոկալիստը, վիժուալը և դեմքը։

## Կենսագրություն
Սոլան ծնվել է 1991 թվականի փետրվարի 21-ին Հարավային Կորեայի Սեուլ քաղաքում։ Նա բացի ծնողներից ունի նաև ավագ քույր՝ Յոն Հին։ Սոլան հայտնի կորեացի դերասան Քիմ Սո Րուի մորաքույրն է։ Ավարտել է ժամանակակից երաժշտության ակադեմիական համալսարանը։

## Կարիերա
### 2014: Mamamoo խմբի դեբյուտը

Սոլան դեբյուտել է Mamamoo գյորլ-գրուփում Rainbow Bridge World-ի ղեկավարության տակ 2014 թվականի հունիսին՝ լինելով ամենաավագ մասնակիցը։ Նրա մականունը ունի երկու իմաստ․ 1) օկտավայի ամենաբարձր նոտաների նշանակությունը (սոլ և լյա; անգլերենից So-La(r)); 2) վերջին վանկ «선» կորեական անվան մեջ հիշեցնում է անգլերեն «արև» բառը։ Իր դեբյուտից առաջ լավ ընկերանում է Մունբյոլի հետ։ Սոլան ընտրվել է Mamamoo-ի լիդեր։

### 2015-ներկա։ Մենակատարության գործունեություն և ''Solar Sensitivity Part.6''
2015 թվականի հոկտեմեբրի 23-ին Սոլան թողարկում է երգ Mamamoo-ի գործունեությունից դուրս — «Lived Like A Fool (바보처럼 살았군요)», որը դառնում է «Սոլայի էմոցիաներ» () սերիաների առաջին մասը։ Դեկտեմբերի 11-ին թողարկում է «Only Longing Grows (그리움만 쌓이네)» սինգլը, մտնող նույն սերիան։

2016 թվականի հունիսին դառնում է «Մենք ամուսնացանք» շոուի մասնակիցը, և նրա ամուսինը դառնում է Էրիկ Նամը։ Տարվա վերջում MBC Entertainment Awards-ի ժամանակ հաղթում են «Ամենալավ զույգ» նոմինացիայում։

2018 թվականի ապրիլի 24-ին անցկացվում է դեբյուտային *Solar Sensitivity Part.6* մինի-ալբոմի թողարկումը, որը իր մեջ ներառում էր հին կորեական երգերի ռեմեյքները։ Ապրիլի 27-ին և 29-ին անցակցնում է *Solar Emotion Concert Blossom* սերիաների համերգները Սեուլի կանացի համալսարան Իհվայում, հունիսին ելույթ է ունենում Պուսանում։

## Սկավառակագրություն

### Մինի-ալբոմներ
**Solar Sensitivity Part.6* (2018)

## Մրցանակներ և նոմինացիաներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Չարլզ Պոնզի

**Չարլզ Պոնզի** (), իտալացի ֆինանսական բուրգ կառուցող, «Պոնզիի սխեմա»-ի հիմնադիր։

## Կենսագրություն
Պատանեկան տարիքում արտագաղթել է ԱՄՆ՝ ստեղծելով ամենասրամիտ և օրիգինալ ֆինանսական բուրգերից մեկը, որը հետագայում անվանվեց նրա պատվին։ Մանկության և երիտասարդության մասին քիչ բան է հայտնի, իսկ տեղեկությունը հակասական է։ 1903 թվականին Պոնզին մեկնել է արտերկիր՝ ճանապարհին կորցնելով ամբողջ գումարը։ Ամերիկայի մուտքի մոտ ուներ ընդամենը երկուսուկես դոլար։ Գումար վաստակելու փորձերը անհաջող էին մինչև 1919 թվականը, երբ Պոնզին կահույք վաճառող ընկերոջից 200 դոլար վարկ վերցնելով ստեղծեց ընկերություն։

Ընկերությունը գրանցվել է Բոստոնում և կոչվել Արժեթղթերի փոխանակման ընկերություն։ Այն զբաղվում էր արբիտրաժային գործարքներով։ Ընկերությունը թողարկել է պարտքերի անդորրագրեր, որոնցում պարտավորվել է 90 օրվա ընթացքում ստացված յուրաքանչյուր 1000 ԱՄՆ դոլարի դիմաց վճարել 1500 դոլար։ 1920 թվականի գարնանը Պոնզին ընկերության վերահսկողությունը փոխանցեց 18-ամյա Լյուսի Մարտելիին։ Մինչդեռ ինքը հեղինակավոր թաղամասում գնեց թանկարժեք առանձնատուն։

Բուրգը փլուզվեց 1920 թվականի ամռանը Դենիելս անունով ավանդատուներից մեկի կողմից դատական գործի արդյունքում, որը պահանջում էր «Պոնզի» ընկերության շահույթի 50%-ը։ Ըստ այդ ժամանակվա օրենքների, նման դատավարությունը թույլ էր տալիս սառեցնել Պոնզիի այն միջոցները, որոնք գտնվում էին բանկային հաշիվներում։ Հուլիսի 26-ին Պոնզին հայտարարեց ավանդների ժամանակավոր դադարեցման մասին՝ կապված հարկային մարմինների ստուգումների հետ։ 1920 թվականի օգոստոսի 12-ին Պոնզին կալանավորվեց աուդիտի արդյունքների պատճառով, որը բացահայտեց 7 միլիոն պարտք, իսկ հաշիվներում ունեցած միջողները կազմեց 4 միլիոն։ 1920 թվականի հոկտեմբերի 25-ին Պոնզին ճանաչվեց սնանկ, իսկ հոկտեմբերի 30-ին դատապարտվեց 5 տարվա ազատազրկման։

Նույնիսսկ բանտում Պոնզին շարունակում էր ֆինանսական կեղծիքներով զբաղվել, իսկ 1934 թվականին արտաքսվեց հայրենիք։ Այնտեղ դարձավ անգլերենի թարգմանիչ։ Ավելի ուշ, Մուսոլինիի հովանավորությամբ տեղափոխվեց Ռիո դե Ժանեյրո`աշխատելու որպես իտալական ավիաուղիների ներկայացուցիչ։

Չարլզ Պոնզին մահացավ Ռիո դե Ժանեյրոյի հիվանդանոցի բարեգործական բաժանմունքում ուղեղի արյունազեղումից՝ թողնելով 75 դոլար։

## Հետևորդներ
Հայտնի խաբեբա Բեռնարդ Մադոֆը կազմակերպել է «Մադոֆի հիմնադրամ» («Madoff Securities») ֆինանսական բուրգը՝ ըստ «Պոնզիի սխեմա»-ի, այսինքն, երբ ներդրումների տոկոսադրույքը վճարվում է նոր հաճախորդների ներհոսքի հաշվին։

2018 թվականի մարտին կրիպտոարժույթի հիման վրա գործարկվեց բուրգ՝ խելացի պայմանագրային կառավարչի հետ։ Հայտնի կեղծարարի հետևորդները բացահայտ հայտարարելով իրենց բուրգի ազնվության մասին իրենց կոչեցին Ponzi Trust (Պոնզի տրաստ)։

## Խաղարկային ֆիլմեր
* 2013 թվական՝ «Պոնզիի սխեմա» հեռուստաֆիլմ / Le système de Ponzi, ռեժ. Դանթե Դեզարտ (), գլխավոր դերում Սկալի Դելպեյրա ()

## Ծանոթագրություններ

## Արտաքին հղումներ
* http://www.kommersant.ru/doc.aspx?DocsID=721004
* 
* http://finfact.org/piramidy/shema-ponzi/charles-ponzi 
* https://ponzitrust.com/ 

Կատեգորիա:Ամերիկացի հանցագործներ
Մարդը և խոսքը

**Մարդը և խոսքը** (), խորհրդային նկարված մուլտիպիլմիկացիոն ֆիլմ, որը նկարահանվել է 1973 թվականին, ըստ ռեժիսոր և սցենարիստ Եվգենի Սիվոկոնի լակոնիկ երգիծական պատմվածքների։

## Սյուժե
Մուլտֆիլմը պատմում է հինգ խորհրդանշական կարճ պատմություն` մարդկանց վրա բառի ազդեցության մասին։

# Մի ուրախ տղամարդ քայլում էր փողոցով և ողջուում իերն հանդիպած մարդկանց։ Բայց հանկարծ նա հանդիպում է մի մռայլ կոպիտ մարդու, և վերջինս կեղտոտ բառերով ողողում է լավատեսին։ Եվ կեղտոտ բառը կպչում է բարի մարդուն։ Եվ միայն ընկերոջ խոսքն է կարողանում մաքրել մարդուն և նրան նորից լավատես դարձնում։
# Փողոցային ժամացույցի տակ տղամարդը, ծաղիկը ձեռքին, սպասում է աղջկան։ Բայց նա չի գալիս։ Տանը հեռախոսի մոտ նա հուսահատության մեջ է ընկնում։ Բայց հեռախոսը զանգում է, և իր սիրելիի քաղցր խոսքերից նրա սրտում վարդեր են ծաղկում և թռչուններ թռչում էին։
# Բանաստեղծը գրել է բանաստեղծություններ, այրել և պատռել սևագրերը։ Վերջապես, բառերը թափվում են մաքուր թղթի վրա։ Հաջող բանաստեղծությունից բանաստեղծի հոգին երկինք է թռչում, իսկ նախանձ մարդու խոսքերից այն ընկնում է գետնին։  
# Շատախոսը հեղեղում է բառերի կույտեր, և դրանք օճառի պխպջակների նման թռչում են և պայթում։ Երբ խոսքերը սպառվում են, շատախոսն անհետանում է։ 
# Երկու անձինք հանդիպում են, սկսում նորություններ փոխանակել և հանկարծ վիճում են։ Բառերը վերածվում են զենքի, որը խորը ճեղք է առաջացնում նրանց միջև։ Միայնությունից ձանձրանալով՝ բոլորը հաշտության խոսքեր են ուղարկում, և ճեղքը փակվում է։ Եվ մարդիկ նորից սկսում են ընկերական զրույցներ ունենալ։

## Հեղինակներ
* Սցենարի հեղինակ և ռեժիսոր` Եվգենի Սիվոկոն
* Բեմադրող նկարիչներ` Ա. Կորոլյով, Ե. Սիվոկոն
* Կոմպոզիտոր` Յակով Լապինս
* Օպերատոր` Անատոլի Գավրիլով
* Հնչյունային օպերատոր` Իգոր Պոգոն
* Խմբագիր` Սվետլանա Կուցենկո
* Մուլտիպլիկատորներ` Նատալյա Մարչենկովա, Ն. Բոնդար, Ադոլֆ Պեդան, Է. Սիվոկոն
* Օգնականներ` Ր. Լումեսկայա, Վ. Սաբլիկով, Ի. Սերգևա, Յու. Սրեբնիցկայա
* Մուլտֆիլմի տնօրեն` Ի. Մազեպա

## Մրցանակներ
* 1974` Անիմացիոն ֆիլմերի երրորդ միջազգային փառատոն, Զագրեբ (Հարավսլավիա)` դիպլոմ
* 1974` Համամիութեկան յոթերորդ կինոփառատոն, Բաքու` մուլտիպլիկացին ֆիլմերի երկրորդ մրցանակ

## Կարծիքներ

## Ծանոթագրություններ

## Արտաքին հղումներ
* 
* «Մարդը և խոսքը» youtube-ում
* Евгений Сивоконь: Премии на фестивалях — Энциклопедия отечественного кино
* 

Կատեգորիա:1973 ֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ռաֆայել Բրետոն

**Ռաֆայել Բրետոն** (), ֆրանսիացի բեմանկարիչ։ Նա արժանացել է Օսկարի և երեք անգամ առաջադրվել է «լավագույն արտ-տնօրինություն» կատեգորիայի համար։

## Կենսագրություն
Ռաֆայել Գաստոն Բեգնոնը ծնվել է Փարիզում, Ֆրանսիա։ Երկրորդ համաշխարհային պատերազմի ժամանակ նա մեկնել է Անգլիա և 1943 թվականին միացել է «Հատուկ գործողությունների մշակում» կազմակերպությանը։ Նա, սակայն, այնտեղ իրեն այդքան էլ լավ չդրսևորեց։ Նրա ղեկավարները նրան համարում էին մեղմ, դյուրագրգիռ և հակված երեխայական պահվածքի։ Նրան վերջապես տեղափոխեցին ստրատեգիկ ծառայությունների ամերիկյան գրասենյակ, և նրան տրվեց լեյտենանտի աստիճան Միացյալ Նահանգների նավատորմային արգելոցում։ 1944 թվականի ապրիլին Բրետոնը երկու գործակալների հետ միասին վայրէջք կատարեց հարավային Ֆրանսիայում։ Նրանց առաքելությունը՝ հայտնի «Բեգգար» անունով, 90 գործակալների հավաքագրելն էր Փարիզի հարավ-արևմուտքում՝ Ուազի դեպարտամենտում։ Ավելի ուշ, երբ դաշնակից զորքերը մտան Փարիզ, նրանք բացահայտեցին գերմանական տանկերի մի մեծ ուժ թաքնված անտառաշատ վայրերում և ամեն ինչ արեցին դրանք ոչնչացնելու համար։ Բրետոնին դրանից հետո շնորհեցին ֆրանսիական «Croix de Guerre» շքանշանը և խաչ բացառիկ ծառայությունների համար։

Նու ցուցաբերեց սրամտություն և համարձակություն, որին մենք ականատես եղանք մի անգամ, երբ նա վերականգնեց ոչ պայթուցիկ օդային ռումբ, տեղափոխեց այն կամուրջ և օգտագործեց պայթուցիկը՝ ոչնչացնելու նշանակետը։ Բեգնոնի անվեհեր արարքը, խիզախությունը և անսահման նվիրվածությունը օրինակ ծառայեց Միացյալ Նահանգների զինվորական ուժերի համար։

Պատերազմից հետո նրան ուղարկեցին Հոլիվուդ, որպեսզի օգնի «O.S.S.» ֆիլմի ստեղծողներին իր խորհուրդներով։ Ֆիլմի գլխավոր դերակատարն էր Ալան Լեդը։ Բրետոնը որոշեց մնալ Միացյալ Նահանգներում, սկսեց հանդես գալ Ռաֆայել Բրետոն անվամբ և աշխատել որպես ֆիմերի և հեռուստատեսային սերալների բեմանկարիչ։

Բրետոնը մահացել է 2011 թվականի փետրվարի 20-ին Արիզոնա նահանգի Green Valley տեղանքում։

## Ծանոթագրություններ

Կատեգորիա:Ֆրանսիացի նկարիչներ
Կատեգորիա:Օսկարակիրներ
Քյորմենդ

**Քյորմենդ** (հունգարերեն՝ **Körmend**, գերմաներեն՝ *Kirment*, առավել հին անվանաձևը՝ *Girmend*), քաղաք Հունգարիայի արևմտյան մասում՝ Վաշ կոմսություն-մարզում (մեդյեում); Գտնվում է մարզկենտրոն Սոմբատհեյից 25, Ավստրիայի հետ պետական սահմանից 5 կիլոմետր հեռավորության վրա։ Քաղաքը տրանսպորտային խոշոր հանգույց է, որտեղ խաչվում են երեք ուղղությամբ գնացող երկաթուղիներ (դեպի Սոմբատհեյ, Զալալյովյո և Ավստրիա) ու ավտոմայրուղիներ. E66-ը՝ Սեկեշֆեհերվար-Գրաց և E65-ը՝ Բրատիսլավա-Զագրեբ ուղղությամբ։ Քաղաքի հարավարևմտյան ծայրամասից սկիզբ է առնում Էրշեգ ազգային պարկը։

2011 թվականի տվյալներով քաղաքն ուներ 11.799 բնակիչ։

## Պատմություն
Պատմական փաստաթղթերում քաղաքն առաջին անգամ հիշատակվել է 1238 թվականին՝ որպես *Curmend terra*: Առաջին համաշխարհային պատերազմի ընթացքում՝ 1915 թվականին հունգարական համբավավոր Բատյանի ազնվականական տոհմի ներկայացուցիչ իշխան Լասլո Բատյանի-Ստրատմանը, որ լայն ճանաչում ունեցող, հմուտ բժիշկ էր ու մարդասեր-բարեգործ, իր տոհմական դղյակի մի թևն ամբողջությամբ վերածել է հիվանդանոցի, որտեղ բոլոր կարիքավորները անվճար բուժում են ստացել նաև պատերազմից հետո։ Նրան անվանում էին «աղքատների բժիշկ»։ Կաթոլիկ եկեղեցին նրան ներառել է երանելիների դասի մեջ։ Ներկայումս Բատյանիների տոհմական դղյակի սեփականատերը հունգարական պետությունն է։

Քյորմենդում գործող արտադրական ձեռնարկություններից հիշատակման է արժանի հատկապես կահույքի խոշոր ֆաբրիկան, որ պատկանում է *ADA Möbelfabrik GmbH* ընկերությանը։

## Անվանի անձինք
* Իմրե Սինկովից - դերասան, Հունգարիայի ժողովրդական արտիստ
* Գ. Գոլոման - բասկետբոլիստ
* Պետեր Բեսենյի - օդաչու, ակրոբատիկ թռիչքներ կատարող
* Baby Jewel - կինոաստղ
* Յանոշ Մորից - Տալտոս քարանձավը հայտնաբերող
* Soulwave - ալտերնատիվ (այլընտրանքային) ռոք երաժշտախումբ
* Կրիշտիան Պարս - թեթրաթլետ, մրճանետորդ

## Գործընկեր քաղաքներ
* , Ֆյուրստենֆելդ
* , Խրուսբեկ
* , Գյուսինգ
* , Հեյնյավեսի
* , Հերմագոր
* , Կրանենբուրգ
* , Ռոժնով
* , Ուբերխեն

## Պատկերասրահ

Körmend - Palace.jpg|Պալատը
 Evangelische kirche koermend.JPG|Ավետարանական եկեղեցին
Kastélypark Obeliszk Körmend.jpg|Հուշասյունը զբոսայգում
 Körmend Kapelle Orgona utcai temető.JPG
 Malomúti-dűlő Körmend Kirche Nadaljai u.JPG
 Reformed_Church_Református_templom_Kossuth-Lajos-Straße_03.jpg|Լյութերական եկեղեցին
 Schloss Batthyány-Strattmann in Körmend.jpg|Բատյանիների տոհմական դղյակը
Körmend 089.jpg|Պալատը
Körmend 087.jpg|Գլխավոր հրապարակը


## Ծանոթագրություններ

## Արտաքին հղումներ
* Körmend in A Pallas nagy lexikona 
* Luftaufnahmen über Körmend
* Körmend auf 24cities.eu, Kompetenzzentrum Steirisches Thermenland-Oststeiermark

Կատեգորիա:Հունգարիայի աշխարհագրություն
Կատեգորիա:Հունգարիայի բնակավայրեր
Կատեգորիա:Հունգարիայի պատմություն
Կատեգորիա:Հունգարիայի քաղաքներ
Ջրադահուկային սպորտ

**Ջրադահուկային սպորտը** ներառում է ոլորասահք (սլալոմ), ցատկեր ցատկահարթակից և գեղասահք մարզաձևերը։
Ոլորասահքի մրցումներում ջրադահուկորդը, շրջանցելով մոտորանավակի շարժման գծի 2 կողմում տեղակայված խարսխալողանները, սահում է ջրի մակերևույթով։ Մարզիկի ցույց տված արդյունքը որոշվում է ճիշտ շրջանցված խարսխալողանների թվով։
thumb|250px|Սահք Վոլգայի վրա
Ցատկահարթակից ցատկերի մրցումներում ջրադահուկորդն ընթացքից ցատկում է թեք ցատկահարթակից՝ նախապես բաց թողնելով քարշիչ մոտորանավակի ճոպանը։ Արդյունքը գնահատվում է ցատկի երկարությամբ։
Գեղասահքի մրցումներում ջրադահուկորդն ընթացքի ժամանակ ցուցադրում է հնարավորինս շատ  շարժումներ՝ 90օ, 180օ, 360օ և ավելի աստիճանի շրջադարձեր, կողային սահումներ, որոնցից յուրաքանչյուրը գնահատվում է որոշակի թվով միավորներով։ 
Լեռնադահուկային սպորտը ԽՍՀՄ-ում  սկսեց զարգանալ IX դարի 50-ականների վերջին, 60-ականների սկզբին։ 1964 թ., հիմնականում Երկրի առաջին տիեզերագնաց  Յու. Ա. Գագարինի նախաձեռնությամբ, ով ջրային լեռնադահուկային սպորտի ջերմ երկրպագու էր, ստեղծվեց երկրի ջրային դահուկների ֆեդերացիա, 1965-ին անցկացվեց ջրային լեռնադահուկային սպորտի առաջին ԽՍՀՄ առաջնությունը։
thumb|250px
thumb|250 px

## Պատկերասրահ

File:Aqua ballet girls at Waterski Wipeout.jpg
File:Water skier rising out of water.jpg
File:Chantalyy Lakes By The Cliff Side.jpg
File:Datteln - KF2011 - Ostufer 06 ies.jpg
File:Slalom Good Pic.jpg
File:Fischlham Mevisto Cup 2017 Trickski Theresa Schmidberger1-1.jpg
File:Barefoot Waterskier Michael French.jpg
File:4high.jpg
File:Women's round of the Barry Carne Interstate Ski Challenge.jpg
File:Sit-ski-slalom.jpg


## Արտաքին հղումներ
* IWWF — Международная Федерация водных лыж и вейкборда
* WaterSkiWorld.ru — сайт о водных лыжах на русском языке

## Ծանոթագրություններ

Կատեգորիա:Դահուկ
Կատեգորիա:Ջրային մարզաձևեր
Մեռյալն է գալիս (ֆիլմ)

**«Մեռյալն է գալիս»** (), ամերիկյան գեղարվեստական ֆիլմ, բեմադրված Թիմ Ռոբինսի կողմից 1995 թվականին, կաթոլիկ միանձնուհի Էլեն Պրեժենի համանուն գրքի մոտիվներով։ Գիրքը պատմում է 1978 թվականին մահապատժի դատապարտված Էլմո-Պատրիկ Սոնյեի հետ նրա զրույցների մասին (մահապատիժը ի կատար է ածվել 1984 թվականին)։

## Սյուժե
Մեթյու Պոնսելետը, ով սպանություն է կատարել, դատապարտվել է մահապատժի։ Կաթոլիկ միանձնուհի և մահապատժի հակառակորդ քույր Էլեն Պրեշանը դառնում է դատապարտյալի հոգևոր դաստիարակը, որպեսզի նա ապաշխարի և մեղքերի թողություն ստանա։

Աստիճանաբար Մեթյուի և Հելենիի վերաբերմունքը միմյանց նկատմամբ փոխվում է։ Մեթյուն ասում է, որ չի սպանել երեխաներին, որ ամեն ինչ արել է իր գործընկերը։ Հելենը փորձում է օգնել Մեթյուին և չեղյալ համարել մահապատիժը, այցելում է զոհերի հարազատներին և Մեթյուի ընտանիքին։

Սակայն մահապատիժը չեղարկելու բողոքը մերժում են։ Մեթյուն վերջին անգամ հանդիպում է իր ընտանիքի հետ։ Միայն իր կյանքի վերջին օրը Մեթյուն անկեղծորեն զղջում է իր արարքի համար։ Նա խոստովանում է Հելենին, որ ամեն դեպքում սպանել է երեխաներից մեկին։ Հելենը Մեթյուին ճանապարհում է մահապատժի վայր։ Մահապատժի կատարումից առաջ նա ներողություն է խնդրում սպանված երիտասարդի հորից և անկեղծորեն զղջում իր արածի համար։

## Դերերում
*Սյուզան Սարանդոն - *Էլեն Պրեժվանի քույր*
*Շոն Փեն - *Մեթյու Պոնսելետ*
* Ռոբերտ Պրոսկի - *Հիլթոն Բարբեր*
* Ռեյմոնդ Ջ. Բերի - *Էրլ Դելակրուա*
* Պիտեր Սարսգարդ - *Ուոլթեր Դելակրուա*
* Սելիա Ուեսթոն - *Մերի Բեթ Պերսի*

## Անվանում
Գրքի և ֆիլմի վերնագրում դրված «Մեռյալն է գալիս» արտահայտությունը օգտագործվում էր մինչև 1960-ական թվականներն իր խցից դուրս եկող մահապատժի դատապարտվածի մասին խոսելիս։

## Պարգևներ և անվանակարգեր
* 1996 - «Օսկար» մրցանակ՝ կանացի լավագույն դերի համար (Սյուզան Սարանդոն), ինչպես նաև 3 անվանակարգ. լավագույն ռեժիսոր (Թիմ Ռոբինս), տղամարդու լավագույն դեր (Շոն Փեն), լավագույն երգ («Dead Man Walking»)
* 1996 - «Ոսկե գլոբուս» մրցանակի 3 անվանակարգ. տղամարդու լավագույն դեր՝ դրամա (Շոն Փեն), կանացի լավագույն դեր՝ դրամա (Սյուզան Սարանդոն), լավագույն սցենար (Թիմ Ռոբինս)
* 1996- ԱՄՆ կինոդերասանների Գիլդիայի մրցանակ կանացի լավագույն դերի համար (Սյուզան Սարանդոն), ինչպես նաև անվանակարգ լավագույն դերասանի համար (Շոն Փեն)

## Ծանոթագրություն

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1990-ականների դրամա ֆիլմեր
Կատեգորիա:1995 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Բրիտանական դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Գրքերի էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նոր Օռլեանում նկարահանված ֆիլմեր
Կատեգորիա:Ֆիլմեր կրոնի մասին
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:1990-ականների բրիտանական ֆիլմեր
Կատեգորիա:Ֆիլմեր քրիստոնեության մասին
Ի՜նչ են անում տղամարդիկ

**«Ի՜նչ են անում տղամարդիկ»** (), ռուսական կատակերգություն, որի ռեժիսորը և սցենարիստն ազգությամբ հայ Սարիկ Անդրեասյանն է։ Ֆիլմն Արտյոմ Ակսյոնենկոյի «Երաշխավորությամբ տղամարդը» ռոմանտիկ կատակերգության սփին-օֆֆն է, որտեղ ավելի վաղ Դմիտրի Նագիևն արդեն հայտնվել էր ավելորդ քաշով տառապող տարօրինակ միլիոնատիրոջ կերպարում։ Թողարկվել է 2013 թվականի փետրվարի 28-ին։ Ըստ առաջին շաբաթվա արդյունքների՝ ֆիլմը դարձել է ռուսական վարձույթի առաջատարը։

## Սյուժե
«Ի՜նչ են անում տղամարդիկ»-ը մեծահասակների համար նախատեսված էպատաժային կատակերգություն է, որը պատմում է, թե ինչ են անում տղամարդիկ, երբ նրանք հայտնվում են տաք ծովի ափին` շրջապատված լինելով բիկինի հագած գեղեցիկ աղջիկներով։ Երիտասարդ մարդկանց քառյակն (Թայիր Մամեդով, Կոնստանտին Կրյուկով, Գավրիիլ Գորդեև, Ռոման Յունուսով) առաջարկ է արել, որից հնարավոր չէ հրաժարվել։

Արտասովոր միլիոնատերը քառյակին մարտահրավեր է նետում մասնակցելու սեքս-մրցախաղին, որի հաղթողը կստանա կես միլիոն դոլար դրամական պարգև։ Նպատակն է ծովափնյա հանգստավայրում գտնվելու 5 օրվա ընթացքում հնարավորինս շատ կանանց հրապուրել։ Ստանալով առաջադրանքը՝ հրաշալի քառյակը շտապում է կռվի։ Յուրաքանչյուր ոք կկիրառի իր ֆիրմայական պաշարը, և բոլորը մոտ կլինեն բաղձալի խաղագումարը ստանալուն` նոր նվիրատվություններ գրանցելով տղամարդկանց հաղթանակների իրենց ցուցակում։ Սակայն խաղի սյուժեի ընթացքում, որում մասնակցում է չորս հերոս, ճշտումներ է մտցնում սերը։

## Դերերում
* Թայիր Մամեդով` *Դանիել*
* Ռոման Յունուսով` *Գոշա*
* Կոնստանտին Կրյուկով` *Յարիկ*
* Գավրիիլ Գորդեև` *Արկադի*
* Ռավշանա Կուրկովա` *Ալիսա*
* Աննա Խիլկևիչ` *Տատյանա*
* Քրիստինա Ասմուս` *աղանդավոր* / *Սվետա*
* Նատալյա Մեդվեդևա` *Ռիտա*
* Եկատերինա Սկուլկինա` *մարմնավաճառ*
* Դարյա Աստաֆևա
* Դմիտրի Նագիև` *մրցույթի կազմակերպիչ*
* Անդրեյ Ֆեդորցով` *մրցույթի կազմակերպչի օգնական*
* Վիկտորյա Տարանեց
* Ալեքսեյ Լիխնիցկի
* Անդրեյ Սվիրիդով
* Միխայիլ Կռիլով և այլք

## Ստեղծողներ
* Սցենարի հեղինակներ` Սարիկ Անդրեասյան, Տիգրան Բակումյան, Պավել Վորոնին, Յարոսլավ Լուկաշևիչ
* Բեմադրող ռեժիսոր` Սարիկ Անդրեասյան
* Բեմադրող նկարիչ` Եկատերինա Սավկինա
* Կոմպոզիտորներ` Գարիկ Պապոյան, Դարին Սիսոև
* Հնչյունային ռեժիսորներ` Դանիիլ Կորժով, Վասիլի Կրաչկովսկի
* Գործադիր պրոդյուսեր` Դանիիլ Մախորտ
* Գլխավոր պրոդյուսերներ` Սարիկ Անդրեասյան, Ղևոնդ Անդրեասյան, Գեորգի Մալկով, Վլադիմիր Պոլյակով

## Ծանոթագրություններ

## Արտաքին հղումներ
* Ի՜նչ են անում տղամարդիկ // Կոմսոմոլսկայա պրավդա, 2013

Կատեգորիա:2010-ականների ռուսերեն ֆիլմեր
Կատեգորիա:2013 ֆիլմեր
Կատեգորիա:Ռուսական կինոկատակերգություններ
Որդիներ և սիրեկաններ (ֆիլմ)

**«Որդիներ և սիրեկաններ»** (), ռեժիսոր Ջեք Քարդիֆի սև-սպիտակ ֆիլմը, որը նկարահանվել է Մեծ Բրիտանիայում 1960 թվականին Դեյվիդ Հերբերթ Լոուրենսի համանուն վեպի մոտիվներով։ Վեպն ընդգրկվել է *Modern Library* հրատարակչության 20-րդ դարի անգլիագիր 100 լավագույն վեպերի ցանկում և այնտեղ զբաղեցրել իններորդ հորիզոնականը։

## Սյուժե
Գերտրուդան (Հիլլեր)` աղջիկը խստակեցական հայացքներով ընտանիքից, սիրելով ամուսնանում է ածխահատ Ուոլտեր Մորելի (Հովարդ) հետ։ Ընտանիքում հերթով ծնվում են Ուիլյամը (Լուկաս), Արթուրը (Բարեթ) և Փոլը (Սթոքվել)։ Ուոլտերն սկսում է խմել, ինչը մշտական վիճաբանությունների պատճառ է դառնում։ Աշխատել սկսած Արթուրը մահանում է հանքահորում, Ուիլյամը մեկնում է Լոնդոն՝ աշխատանքի որոնումներով։ Փոլը մոր համար դառնում է կյանքի իմաստ։ Նա սիրահարվում է հարևանուհի Միրիամ Լիվերսին (Սիրս), նրա հետ հարաբերությունները կրում էին պլատոնական բնույթ։ Գերտրուդան հավանություն չի տալիս որդու ընտրությանը։ Ամբողջությամբ գտնվելով մոր ազդեցության տակ՝ երիտասարդ Մորելը խուսափում է ամուսնությունից։

Փոլը ծանոթանում է Կլարա Դոուսի՝ ամուսնացած կնոջ հետ, որի հետ շատ ազատ քննարկում են Միրիամին։ Վերանայելով աղջկա հետ փոխադարձ հարաբերությունները՝ Փոլը ինտիմ կապի մեջ է մտնում նրա հետ։ Կարճ ժամանակ զույգը երջանիկ է լինում։ Սակայն Փոլը, հասկանալով, որ ամբողջ աշխարհում ամենաշատը սիրում է մորը և կախված է նրանից, բաժանվում է Միրիամից։ Ուոլտերը մտերմանում է Կլարայի հետ, նրանց միջև բուռն սիրավեպ է սկսվում, սակայն Կլարան հրաժարվում է բաժանվել ամուսնուց։ Գերտրուդան հիվանդանում է, և չնայած որդու ջերմ հոգածությանը՝ մահանում է։ Հուսալքված Փոլը հեռանում է Լոնդոն։

## Դերասանական կազմ

## Ծանոթագրություններ

## Արտաքին հղումներ
*  
* «Сыновья и любовники» на сайте Аllrovi 
* «Сыновья и любовники» на сайте Rotten Tomatoes 

Կատեգորիա:1960 ֆիլմեր
Կատեգորիա:1960-ականների անգլերեն ֆիլմեր
Կատեգորիա:20th Century Fox ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆիլմեր
Կատեգորիա:Սև-սպիտակ ֆիլմեր
Կատեգորիա:Վեպերի էկրանավորումներ
Կատեգորիա:1960-ականների բրիտանական ֆիլմեր
Խեցգետնի հոգեբանություն

[thumb|Կենդանի [խաչափառները դույլում]]
**Խեցգետնի հոգեբանություն** (անգլերենից բառացի թարգմանությամբ` խաչափառի հոգեբանություն, սակայն հայերենում առավել տարածված է «խեցգետնի հոգեբանություն» տարբերակով), հայտնի է նաև «խեցգետինները դույլում հոգեբանություն» անվամբ, մտածողության տեսակ է, որը լավագույնս նկարագրվում է «եթե ես չեմ կարող դա ունենալ, դու ևս չես կարող» արտահայտությամբ։

Փոխաբերությունն սկիզբ է առել այն վարքի մոդելից, որը նկատվել է խաչափառների մոտ, երբ նրանք հայտնվել են նույն դույլի մեջ։ Այն դեպքում, երբ մեկ խաչափառը կարող է հեշտությամբ դուրս գալ դույլից, դրա ջանքերը զրոյացվում են մյուսների կողմից` հաստատելով խմբի հավաքական կործանումը։

Մարդկային վարքի մեջ նմանությունը նկատվում է այն դեպքում, երբ խմբի անդամները նախանձի, չարության, դավադրության, մրցակցության պատճառով փորձում են նվազեցնել անդամներից որևէ մեկի ինքնավստահությունը, որը մյուսների նկատմամբ հաջողության է հասել` նրա հաջողությունը դադարեցնելու համար։

## Ազդեցություն վարքի վրա
Խեցգետնի հոգեբանությունն ազդում է կազմակերպության վրա, երբ մարդը սոցիալական թիմերում դրսևորում է նմանատիպ վարք։ Այս վարքն ուսումնասիրվել է 2015 թվականին Նոր Զելանդիայում անց կացված հետազոտության ընթացքում։

## Տես նաև
* Յանտեի օրենք
* Բարձր կակաչի համախտանիշ

## Ծանոթագրություններ

Կատեգորիա:Մշակութային մարդաբանություն
Կատեգորիա:Մրցակցություն
Կատեգորիա:Սոցիոլոգիայի տերմինաբանություն
Կատեգորիա:Ֆիլիպինների մշակույթ
Rocket League

**Rocket League**, դինամիկ մրցաշարային, ֆուտբոլի ոճով խաղ, մշակված և հրատարաված Psyonix ընկերության կողմից։ Խաղը նախատեսված է PlayStation 4-ի, Xbox One-ի և Windows-ի համար։ Խաղը թողարկվել է 2015 թվականի հուլիսի 7-ին։ Այս խաղը համարվում է 2008 թվականին թողարկված Supersonic Acrobatic Rocket-Powered Battle-Cars խաղի շարունակությունը։  Խաղի գեյմփլեյը նման է նախկին տարբերակին, իր մեջ պարունակում է միայնակ և բազմամարդ ռեժիմներ, կա հնարավորություն խաղալ լոքալ ցանցի միջոցով, ինչպես նաև կա կրոսս-պլատֆորմային խաղի հնարավորություն (խաղ PS4 և Windows-ի միջև)։

## Խաղային պրոցցես
Խաղի ոճը նման է Supersonic Acrobatic Rocket-Powered Battle Cars-ին։ Խաղացողը ղեկավարում է հրթիռային շարժիչով մեքենա և փորձում են գրավել դարպասը գնդակով, որը փոքր ինչ ավելի մեծ է, քան մեքենան։ Խաղի ընթացքը հիշեցնում է ֆուտբոլային խաղ ավտոմրցաշարային էլեմենտներով։ Մեքենաները ունակ են ցատկել, այդպիսով հարված կատարելով գնդակին։ Խաղի դաշտում կան հատուկ հատվածներ, որոնց վրայով անցելիս խաղացողը ստանում է առավելությունը, որը կարող է օգտագործել հետագայում, օրինակ՝ մեծանում է արագությունը, հարվածի ուժգնությունը կամ ուրիշ խաղացողներին վերացնելու համար։

Խաղը սովորաբար տևում է 5 րոպես, սակայն եթե խաղի ավարտին հաշիվը մնում է հավասար, ապա տրվում է անսահմանափակ ժամանակ, մինչ թիմերից մեկի կողմից տեղի կունենա դարպասի գրավում։

## Խաղի մշակում
2014 թվականի փետրվարի 19-ին Psyonix-ը հաստատեց, որ SARPBC-ին շարունակելու է գալիս Rocket League խաղը, ինչն էլ IGN-ն մեկնաբանեց, որ «խաղ ավելի պարզ անունով, քան SARPBC»։

2014 թվականի փետրվարին ԱՀ-ների համար նախատեսված տարբերակը գնվում էր փակ փորձարկամ կարգավիճակում, իսկ ավելի ուշ PlayStation 4-ի համար նախատեսվածը 2015 թվականի ապրիլին և 2015 թվականի մայիսին։

2015 թվականի հունիսի 3-ին պաշտոնապես հայտարարվեց խաղի թողարկման ամսաթիվը PS4 և ԱՀ-ների համար՝ 2015 թվականի հուլիսի 7։

Rocket League-ի երաժշտական ալբոմը տարբերի հրատարակչություններում հասանելի դարձավ 2015 թվականի հուլիսի 1-ին։ Այն պարունակում էր երաժշտական դիզայներ Մայք Օլտի օրիգինալ երգերից մի քանիսը և Hollywood Principle-ի երկու ստեղծագործություն։

## Ակնարկներ և քննադատություններ
Խաղի բետա-տարբերակը ընդունվեց շատ դրական, խաղը գնահատեցին ինչպես «դրական և գերող», իսկ գրաֆիկան ինչպես «զարմանալի և մանրամասը մշակված»։  E3 2015-ից հետո խաղը ստացավ բազմաթիվ նոմինացիաներ և հաղթեց մի քանի մրցանակներ՝ «Լավագույն սպորտային խաղ» և «E3-ի լավագույն բազմաօգտատեր խաղ»։

### Վաճառք
2015 թվականի հուլիսի 11-ին Psyonix հայտարարեց, որ խաղում են գտնվում 120,000-ից 124,000 խաղացող։ Արդեն հուլիսի 14-ին խաղը ներբեռնվել էր ավելի քան 2 միլլիոն անգամ։ Երեք օր անց այս թիվը հասավ 4 միլլիոնի։

Հուլիսի վերջին խաղը ներբեռնվել էր 5 միլլիոն անգամ և խաղում գտնվում էին 179,000 խաղացող։ Psyonix  հայտարարեց, որ խաղի նման հաջողությունը, գերազանցել է ընկերության սպասելիքները։

## Ծանոթագրություններ

## Արտաքին հղումներ
* 

Կատեգորիա:2015 ալբոմներ
Կատեգորիա:PlayStation 4 տեսախաղեր
Կատեգորիա:Windows տեսախաղեր
Կատեգորիա:Xbox One տեսախաղեր
Կատեգորիա:Բասկետբոլային տեսախաղեր
Կատեգորիա:Սպորտային տեսախաղեր
Գրեգ Ռուդլոֆ

**Գրեգ Ռուդլոֆ** ()՝ Ամերիկյան հնչունային խմբագիր։ Նա երեք անգամ ստացել է Օսկար՝ Լավագույն ձայն անվանակարգում և չորս անգամ նոմինացվել է նույն անվանակարգում։ Սկսած 1983 թվականից նա աշխատել է 150 ֆիլմի վրա։ Նրա հայրը՝ Տեքս Ռուդլոֆը, ձայնային ինժեներ էր, որը նոմինացվել է 1978 թվականի Օսկարի համար։ 2019 թվականի հունվարը 6-ին Ռուդլոֆը ինքնասպանություն է գործել։

## Ֆիլմեր
Ռուդլոֆը ստացել է երեք Օսկար՝ Լավագույն ձայնի համար և նոմինացվել է ևս չորսի համար․

;Օսկարի է արժանացել հետևյալ ֆիլմերի համար․
* Փառք (1989)
*Մատրիցա (1999)
*Խելագար Մաքս․զայրույթի ճանապարհը (2015)

;Նոմինացվել է 
*Կատարյալ փոթորիկ (2000)
* Մեր հայրերի դրոշները (2006)
* Արգո  (2012)
* Ամերիկյան դիպուկահար (2014)

## Ծանոթագրություններ

## Արտաքին հղումներ
* 

Կատեգորիա:Օսկար կինոմրցանակ
Կատեգորիա:«Էմմի» մրցանակի դափնեկիրներ
Կատեգորիա:BAFTA մրցանակի դափնեկիրներ
Պոնդիչերիի օրենսդիր ժողով

**Պոդիչերիի օրենսդիր ժողով** (), Հնդկաստանի Պոդիչերի նահանգի երկպալատ օրենսդիր ժողով։ Պոդիչերիի օրենսդիր ժողովն այժմ ունի 33 ընտրված անդամ։ Պոդիչերիի օրենսդիր ժողովը հանդիպում է Պոդիչերի նահանգի Վիդհան Բհավանում։

Պոդիչերիի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Պոդիչերիի օրենսդիր ժողովի խոսնակների ցանկ
* Պոդիչերիի օրենսդիր ժողովի խոսնակի տեղակալների ցանկ
* Պոդիչերիի գլխավոր նախարարների ցանկ
* Պոդիչերիի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Pouducherry Legislative Assembly 
* Member of Legislative Assembly of Puducherry

Կատեգորիա:1963 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Պոդիչերիի օրենսդիր ժողով
Խայաթ (երգիչ)

**Անդրիյ Խայաթ** (, ), ուկրաինացի երգիչ ու երգահան, որն ավելի հայտնի է **Խայաթ** բեմական անունով։ Մասնակցել է ուկրաինական նախընտրական փուլին Եվրատեսիլ 2020 երգի մրցույթի համար «Call For Love» երգով։

## Սկավառակագրություն
### Ալբոմ
* *«KHMIL'» (2019)*

### Սինգլներ
* «Devochka» (2018)
* «Ясно» (2018)
* «Ever» (2019)
* «Vesnianka» (2019)
* «Osoka» (2019)
* «Call For Love» (2020)

## Ծանոթագրություններ

Կատեգորիա:Ապրող անձինք
Կատեգորիա:Ուկրաինացի երգահաններ
Կատեգորիա:Ուկրաինացի երգիչներ
Կամո Աղաբեկյան

**Մանասե** (**Կամո Ջոնրիդի Աղաբեկյան**, ), հայ բանաստեղծ, էսսեիստ, Հայաստանի գրողների միության անդամ (2002)։

## Կենսագրություն
Կամո Աղաբեկյանը ծնվել է 1960 թվականի փետրվարի 3-ին, Արարատի մարզի Բաղրամյան գյուղում։ Ընդունվել է Երևանի պետական համալսարանի փիլիսոփայության ֆակուլտետ, սակայն ուսումը կիսատ է թողել։ Աշխատակցել է Հայաստանի գրողների միության «Նոր Դար» ամսագրին։ 2008 թվականից եղել է Հայաստանի գրողների միության Արարատի մասնաճյուղի քարտուղար։

Գրական մամուլում տպագրվել են Աղաբեկյանի գրականագիտական և փիլիսոփայական էսսեները, ռուսերենից կատարած թարգմանությունները (Մ. Հայդեգեր, Ժ. Դերիդա, Հ. Հեսսե, Ն. Բերդյան և ուրիշներ)։ Աղաբեկյանի ստեղծագործությունները թարգմանվել են իտալերեն («*Bollettario*», 2002), անգլերեն («*Gitelk- knowledge*», 2004):

## Երկեր
* Եվ որպես Աստծո մի ալեգորիա (բանաստեղծություններ), Երևան, 2004։
* Պոետական արվեստ, Երևան, 2000։
* Պոնտացի Պիղատոսը, Երևան, 1994։
* Ձայն մարդկային (բանաստեղծություններ), 1990։

## Պարգևներ
* «Նոր-դար»-ի «Նավասարդյան» մրցանակ, 2007
* Պ. Սևակի անվան մրցանակ, 2001
* «Գարուն» ամսագրի մրցանակ, 2001

## Տես նաև
* Աղաբեկյան

## Գրականություն
* Բախտիար Հովակիմյան, Հայոց ծածկանունների բառարան, Ե., ԵՊՀ հրատ., 2005, էջ 553-554։
* Կենսագրական հանրագիտարան, Ե., ԵՊՀ հրատ., 2009, էջ 71-72։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ էսսեիստներ
Կատեգորիա:Հայաստանի գրողների միության անդամներ
Ջոնի

**ՋՈՆԻ** (իրական անուն՝ Ջահիդ Աֆրաիլ օղլի Հուսեյնլին , ) ադրբեջանցի ծագմամբ ռուս երգիչ։

## Կենսագրություն
### Վաղ ժամանակաշրջան

Ջահիդը ծնվել է 1996 թվականի փետրվարի 29-ին Բաքվում։ Երբ նա 4 տարեկան էր ընտանիքը տեղափոխվեց Մոսկվա։ 6 տարեկանում հաճախում է Նովոկոսինոյի 1925-րդ վարժարան։ Առաջին դասարանում Ջոնին երգում էր դպրոցական երգչախմբում, որտեղ իր վոկալով զարմացնում էր ուսուցիչներին։ Իսկ արդեն իններորդ դասարանում հասկանում է, որ ցանկանում է լրջորեն կապել իր կյանքը երաժշտության հետ։ Ծնողները դեմ չէին, սակայն հայրը շատ էր ցանկանում, որ որդին գնա իր հետքերով՝ բիզնեսով։ Դրա համար ընդունվում է Պետական համալսարանի կառավարման ֆակուլտետ՝ «Միջազգային բիզնես»  մասնագիտությամբ։ Ճիշտ է, արտիստի խոսքով՝ այնտեղ սովորել է առանց մեծ խանդավառության։ Մագիստրատուրան ավարտելուց հետո ապագա արտիստը հասկացավ, որ հաստատ մասնագիտորեն զբաղվելու է երաժշտությամբ և խնդրեց հորը իրեն հնարավորություն տալ փորձել իրեն այդ հարցում։

«Ես 22 տարեկան էի երբ խնդրեցի հորս տալ ինձ հնարավորություն փորձելու ինքս իմ գործերը, որը ինձ դուր է գալիս։ Աշխատել հորս մոտ, ով ընկերության տնօրենն է, ամենաթեթև եղանակն է, բայց նա չէր բավարարում իմ հավակնությունները։ Ես միայն հավելել եմ, որ եթե ինձ մոտ ինչ-որ բան չստացվի, ես կվերադառնամ և կխոստովանեմ, որ հիմար եմ։ Բայց հոգու խորքում ես գիտեի, որ չէի կարող գալ հորս մոտ՝ բաց թողնված գլխով և ընդունել իմ պարտությունը, ի՞նչ տղամարդ եմ ես դրանից հետո»։



### Երաժշտական կարիերայի սկիզբը
Ուսման ընթացքում չի մոռանում երաժշտության մասին և ձայնագրում է հայտնի երգերի քավեր-տարբերակներ, որոնք տեղադրում է իր Ինսագրամյան էջում:Դրա շնորհիվ Էլմանը նկատում է նրան և առաջարկում աշխատել նույն թիմում՝ RAAVA Music-ում, ինչին երաժիշտը համաձայնել է։ Դրանից հետո երաժիշտը սկսել է աշխատել սեփական երգերի ստեղծման գործում և թողարկել 5 երգ՝ «Пустой стакан», «Френдзона», «Звезда», «Аллея» և «Без тебя я не я»-ը, որը HammAli & Navai-ի հետ էր։ YouTube-ում նրա «Аллея» երգի տեսահոլովակը ունեցել է ավելի քան 65մլն դիտում, որից հետո արտիստը հայտնի էր ոչ միայն համացանցում։ Իսկ արդեն 2019 թվականի սեպտեմբերին թողարկում է «Комета» երգը, որը մեկնարկում է Apple Music
-ի առաջին հորիզոնականից։

### Արտիստի կեղծանունը
Ջոնի կեղծանունը գալիս է դեռ մանկուց։ Ապագա երաժիշտը շատ էր սիրում դիտել «Ջոնի Բրավո» մուլտֆիլմը, ինչի համար մայրը նրան կատակով անվանել է Ջոնի։ Ավելի ուշ՝ դպրոցում, երբ ընկերները չէին կարողանում հիշել նրա անունը, նա սկսեց ներկայանալ որպես Ջոնի։
«Ես սովոր եմ Ջոնի անվանը, ինձ 3 տարեկանից այդպես է անվանում նույնիսկ մայրիկս։ Իմ անունով ինձ դիմում են միայն տատիկս և պապիկս Ադրբեջանում։ Իսկ ընկերներս և ծնողներս, գրեթե երբեք։ Հաճախ՝ Ջոնի, Ջո»։

## Սկավառակագրություն
### Ստուդիայի ալբոմ

### Երգեր

### Մասնակցությունը այլ կատարողների ալբոմներին

### Տեսահոլովակ

## Դիրքերը չարթում

## Մրցանակներ և անվանակարգեր

## Ծանոթագրություններ

Կատեգորիա:1996 ծնունդներ
Կատեգորիա:Ադրբեջանցի երգիչներ
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Փետրվարի 29 ծնունդներ